KOMISIJOS SPRENDIMAS
2007 m. kovo 26 d.
dėl Bulgarijos ir Rumunijos iš dalies keičiantis Sprendimą 2006/596/EB, nustatantį valstybių narių, atitinkančių reikalavimus gauti finansavimą iš Sanglaudos fondo 2007-2013 m., sąrašą
(pranešta dokumentu Nr. C(2007) 1282)
(2007/188/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. liepos 11 d. Tarybos reglamentą (EB) Nr. 1083/2006, nustatantį bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinantį Reglamentą (EB) Nr. 1260/1999 (1), ypač į jo 5 straipsnio 3 dalį,
kadangi:
(1)
Komisijos sprendimu 2006/596/EB (2) buvo nustatytas valstybių narių, atitinkančių reikalavimus finansavimui iš Sanglaudos fondo 2007-2013 m. gauti, sąrašą.
(2)
Bulgarijai ir Rumunijai įstojus į Europos Sąjungą šios valstybės turėtų būti įtrauktos į valstybių narių, atitinkančių reikalavimus finansavimui iš Sanglaudos fondo 2007-2013 m. gauti, sąrašą.
(3)
Todėl reikėtų atitinkamai iš dalies pakeisti Sprendimą 2006/596/EB.
(4)
Aiškumo ir teisinio tikrumo sumetimais šis sprendimas turėtų būti taikomas nuo Bulgarijos ir Rumunijos įstojimo dienos,
PRIĖMĖ ŠĮ SPRENDIMĄ:
1 straipsnis
Sprendimo 2006/596/EB I priedas pakeičiamas šio sprendimo priedu.
2 straipsnis
Šis sprendimas taikomas nuo 2007 m. sausio 1 d.
3 straipsnis
Šis sprendimas skirtas valstybėms narėms.
Priimta Briuselyje, 2007 m. kovo 26 d.